Viking (gruppe)

Viking er navnet på en norsk nynazistisk og høyreekstremistisk organisasjon/gruppe som ble etablert 20. juni 1994 i Oslo."Høyreekstremisme 1995"  – Henrik Lunde, Antirasistisk senter, s. 48. Den hadde en viss oppslutning på det sentrale Østlandet på 1990-tallet. Gruppen hadde også en «avdeling» kalt Valkyria som bare hadde jenter som medlemmer."Høyreekstremisme 1995"  – Henrik Lunde, Antirasistisk senter, s. 69-70. Gruppen var sterk motstander av innvandrere og innvandrervennlige nordmenn. En stund maktet gruppen å etablere egen klubb i et lokale i Oslo – under dekknavnet Aker kulturverksted.

Gruppens medlemmer bar ofte bomberjakker, svarte militærstøvler og godt synlige nazisymboler.Den brune slangen i paradiset - Dagbladet 12. mai 1996. Gruppen skaffet seg på midten av 1990-tallet en del sympatisører i lokalsamfunnet i Nittedal.Nazifest i barnehage . Dagbladet 1. april 1996.

Det vakte en viss oppsikt i mediene da 11 medlemmer av gruppen (inkludert dens leder Eirik Ragnar Solheim) meldte seg inn i Oslo FpU høsten 1995, for å infiltrere dette ungdomspartiet.11 høyreekstremister medlemmer i FpU - Dagbladet 9. februar 1996. Opplysningene førte til intern uro i FrP da dette ble kjent vinteren 1996. FpUs leder, Klaus Jakobsen, meldte seg sammen med sentralstyremedlem Thor Kenneth Aas ut av partiet i protest mot det de hevdet var partiledelsens manglende vilje til å ta oppgjør med den høyreekstremistiske infiltrasjonen i Fremskrittspartiets Ungdom.Ut av FpU i sympati - Dagbladet 18. februar 1996.

Eirik Ragnar Solheim var leder for organisasjonen i en periode på 1990-tallet. Han trakk seg ut av gruppen i 1995 og tok senere avstand fra nazisme og høyreektremisme og utdannet seg som lege. Han hevdet i et VG-intervju at han ble desillusjonert etter politirazziaen mot Aker Kulturverksted vinteren 1995 og at han derfor ønsket å søke nye veier.Jeg ble møtt med åpne armer - Verdens Gang 22. februar 1996. Solheim meldte seg inn i FpU høsten 1995, men da hans bakgrunn ble kjent vinteren 1996 ble han tvunget til å melde seg ut. Solheim hevdet imidlertid at han opplyste sentrale personer i partiet om sin bakgrunn, blant dem Oslo FpUs leder Bjørn Hansen - og han hevdet også at mange kjente nynazister deltok på FpU-møtene i hovedstaden.

Referanser

Kategori:Norske organisasjoner
Kategori:Nasjonalsosialisme
Kategori:Rasisme